《读渊明诗》
清代·允禧

轻重若云殊，毫末形泰山。此身亦外物，穷达应齐观。

渊明瑰伟人，毕世空投闲。弹琴与饮酒，笑语杂长叹。

微辞契道妙，冥心何怨言。遗编照寰宇，把读怡心颜。

娟娟松柏林，惠风流其间。精金宁思锻，良玉非待镌。

眷怀世已远，知音古所难。

作者简介：（?—1758）圣祖第二十一子，雍正帝即位后改允禧。号紫琼，亦作紫璚，又署紫琼崖道人，一号春浮居士。雍正时封贝勒。乾隆初进慎郡王。工诗画。卒谥靖。有《花间堂集》。